পাঁচ দিন পর হাসপাতাল থেকে আজই বাড়ি ফিরছেন সইফ

বলিউড অভিনেতা সইফ আলি খানের(Saif Ali Khan) ওপর বুধবার রাতে মুম্বইয়ের ফ্ল্যাটে হামলা হওয়ার পর রক্তাক্ত অবস্থায় হাসপাতালে ভর্তি হয়েছিলেন। প্রায় আড়াই ঘন্টা ধরে চলে তার অস্ত্রোপচার। তিন ইঞ্চির একটি ধারালো অস্ত্র অভিনেতার শরীর থেকে বার করা হয়। অভিনেতাকে রাখা হয়েছিল আইসিইউতে। আজ পাঁচ দিন পর হাসপাতাল থেকে সইফ বাড়ি ফিরছেন।
এই হামলায় সবচেয়ে আতঙ্কের খবর যে আটক ব্যক্তি শরিফুল ইসলাম শেহজাদ(Mohd Shariful Islam Shehzad)পুলিশের কাছে স্বীকার করেছেন যে বাড়িতে ঢুকেই তিনি প্রথম এগিয়ে গিয়েছিলেন সাইফ করিনার কনিষ্ঠ পুত্র জেহর ঘরের দিকে। আসলে সেই ছিল শরিফুলের প্রধান নিশানা।
গতকাল রাত দুপুরে আর একবার হামলাকারী শরিফুলকে নিয়ে সইফ আলি খানের বাড়িতে পুলিশ পরিদর্শন করে।এমনকি তদন্তের স্বার্থে তাকে নিয়ে ঘটনার পুনর্নির্মাণ করতে একাধিক জায়গায় নিয়ে গিয়েছিল পুলিশ।
বান্দ্রায় সইফের আবাসনের পর ন্যাশনাল কলেজ বাসস্টপ ও বান্দ্রা রেলওয়ে স্টেশনেও শরিফুলকে নিয়ে হাজির হয়েছিল পুলিশ।
মুম্বইয়ের আদালত শরিফুলকে পাঁচ দিনের পুলিশ হেফাজতের নির্দেশ দিয়েছে।
ঘটনার পরম্পরা দেখে আগেই গিয়েছিল যে জেহকে বন্দি করে টাকা আদায় করার পরিকল্পনা করেছিল আক্রমণকারী। কারণ পরিকল্পনামাফিক শরিফুল নিঃশব্দে যোহর ঘরের দিকেই এগিয়েছিলেন। এটি প্রথম নজরে এসেছিল জেহর ন্যানির। এবং তার প্রশ্নের উত্তরে শরিফুল তার কাছে এক কোটি টাকার দাবি করেছিলেন। আর এই সুযোগেই কাঁদতে কাঁদতে দৌড়ে ঘর থেকে পালিয়ে গিয়েছিল জেহ। সেই কান্নার শব্দ শুনে সইফ ছুটে গিয়েছিলেন তাকে বাঁচাতে।
তারপরে আততায় অভিনেতার ওপর ঝাপিয়ে পড়ে ছ’বার ছুরিকাঘাত করেন। পুলিশের কাছে সে কথা স্বীকার করে অভিযুক্ত শরিফুল বেশ কয়েকটি বিস্ফোরক তথ্য দেন। তিনি নাকি বাংলাদেশের জাতীয় স্তরের কুস্তিগীর। প্রায় মাস ৬ মুম্বইয়ে দুই রেঁস্তোরা ও হোটেলে তিনি কাজ করছেন।বিভিন্ন সময় নানা নাম ধারণ করেছিল।পুলিশ আরো জানতে পেরেছে মুম্বইয়ের ওরলি এলাকায় রেস্তোরাঁয় চুরির অভিযোগ উঠেছিল তার বিরুদ্ধে। তাই গত আগস্ট মাসে সে সেখান থেকে চাকরি খোয়ায়।এই হামলাকারীর বিরুদ্ধে বাংলাদেশের খুন-সহ একাধিক মামলা রয়েছে। বহুদিন ধরেই অপরাধ জগতের সঙ্গে যুক্ত। অভিযোগ, বাংলাদেশেই এক ব্যক্তিকে খুন করে ভারতে পালিয়ে যায় সে। এরপর মুম্বইতে গিয়ে অভিনেতার বাড়িতে ঢুকে এই কাণ্ড ঘটায় সে।

ধৃত বাংলাদেশি হামলাকারীর বাংলা-যোগও রয়েছে।! ‘বাংলায় এসে সিম কিনে মুম্বইয়ে গেছিল মহম্মদ শরিফুল ইসলাম’।

৬ মাস আগে মেঘালয়ের ডাউকি নদী পেরিয়ে ভারতে অনুপ্রবেশ। ভারতে ঢুকে পশ্চিমবঙ্গে চলে আসে মহম্মদ শরিফুল। অনুপ্রেবেশের পর কয়েক সপ্তাহ এ রাজ্যে ছিল শরিফুল। এ রাজ্যের এক বাসিন্দার সাহায্ সিম কিনেছিল হামলাকারী। ‘খুকুমণি জাহাঙ্গির শেখে’র নামে নথিভুক্ত সিম নিয়েছিল শরিফুল। বাংলা থেকে সিম কিনে মুম্বইয়ে পৌঁছল শরিফুল। মুম্বইয়ে গিয়ে আধার কার্ড বানানোর চেষ্টা করলেও পারেনি, দাবি পুলিশের।